Martin Alfsen

Martin Alfsen (født 4. januar 1959) er musiker, komponist og kordirigent fra Oslo. Han leder koret Reflex .

Martin Alfsen spilte i Ruseløkka Skolekorps ledet av trombonisten Frode Thingnæs. Etter militærtjeneste i Gardemusikken i 1979 begynte Alfsen musikkstudier på Østlandets Musikkonservatorium i 1980.

Som medlem av Østre Frikirke ble han snart leder for menighetens ungdomskor Reflex. Under hans ledelse har koret spilt inn totalt 25 albumutgivelser og gjort en rekke konsert- og turnéengasjementer over hele Europa. Gospelkomposisjonene til Alfsen ble gjennom innspillingene til Reflex spredd utover hele Europa og USA. En av hans mest kjente sanger; «Like A Mighty River» ble innspilt av den ledende amerikanske gruppen Kurt Carr Singers. 

Alfsen har jobbet med flere artister som produsent, arrangør og låtskriver for bl.a. Inger Lise Rypdal, Hanne Krogh, Gaute Ormåsen, Trine Rein, Rita Eriksen, Knut Anders Sørum og Andrae Crouch.
Martin Alfsen har også skrevet større verk som spiritualmessen Shout All Over God's Heaven (2004), pasjonsverket 7 døgn i Jerusalem (2000) og gospelkantaten "The River" (2006). Som tekstforfatter bidro han bl.a. med tekstene til Milleniumskantaten LOGOS der Jens Wendelboe skrev musikken. I 2012 skrev Martin Alfsen nye arrangementer til en popularisert versjon av Händels Messias. "The Young and Soulful Messiah" hadde premiereframførelse for et fullsatt Oslo Konserthus i mars 2013.

Martin Alfsen er forfatter av bøkene Jesus i musikken(2002),Jazz-Gospel-Soul-Pop KOR (2007) og Låtskriverhåndboka (2010).

I 2014 skrev Martin Alfsen adventsmessen "Stjerneskinn" og i 2015 ble messen innspilt på CD med YMCA Oslo Community Choir. 

Alfsen ga ut selvbiografien Dirigenten – musikalske og mindre musikalske minner på Hermon Forlag i mars 2019. Boklanseringen falt sammen med konsertturneen "A Gospel Celebration" der korene Reflex, The YMCA Oslo Community Choir, Fredrikstad Gospelkor og Kor-90 deltok sammen med den amerikanske gospelartisten Ingrid Arthur.

Diskografi 

Med koret Reflex:
 Kallet 1982
 Reflex 1985

 Shine Your Light 1988
 Til din ære 1990
 Julenatt 1991
 Denne dagen 1993
 20 av de beste1993
 Liv 1995
 Like a mighty river1995
 Når flammen tennes1996
 Juleselskap m/Kjell Karlsens orkester 1997
 25 Favoritter 1998
 Fellesskap1999
 7 døgn i Jerusalem 2000
 Shine on 2001
 Nåde 2003
 Mercy 2003
 The Collection 2005
 Tid for fred 2006
 Like a flower needs the rain 2008
 Rett Hjem - Country & Gospel 2010
 Rett Hjem til jul 2011
 Denne dagen er din - De 60 beste norske (2012)

 Sanger fra Bedehusland 1996
 Sanger fra Bedehusland 2 1997
 Sanger fra Bedehusland 3 1998
 Sanger fra Bedehusland 4 1999
 Sanger fra Bedehusland 5 2000
 Jul i Bedehusland 2004
 Sanger fra Bedehusland 6 2005
 Sanger fra Bedehusland Country 2006
 Beste fra Bedehusland 2010
 Toner fra Bedehusland 2010
 Reflex - Songs Of Praise and Worship 2013
 Reflex - Never Give Up! 2014
Stjerneskinn - adventsmesse Reflex & The YMCA Oslo Community Choir - Stjerneskinn 2015
A Gospel Celebration Martin Alfsen & Reflex with Friends - A Gospel Celebration 2019
Norsk Jul - Martin Alfsen & Reflex med venner - 2020

Referanser

Norske komponister
Norske dirigenter